O último pleno ordinario do ano vota a modificación da RPT\nYou are at:Home»Novas»O último pleno ordinario do ano vota a modificación da RPT\nBy San Sadurniño on\t 14 Decembro, 2021 Novas, Novas Portada\nO pleno ordinario de novembro, adiado para este venres 10 de decembro, levaba só tres puntos para deliberación e acordo da corporación. Os dous primeiros foron case de trámite, votando as actas anteriores -aprobadas por unanimidade- e o nomeamento do alcalde “ou persoa en quen delegue” como representante municipal no Consello Escolar do CPI, que saíu adiante co apoio do BNG e do PSOE e a abstención do PP. Porén, a cuestión que xerou máis debate foi a referida á modificación da Relación de Postos de Traballo do Concello.\nA Relación de Postos de Traballo do Concello é o documento que define a estrutura do persoal municipal e as súas funcións, ademais de tipificar os criterios salariais que, no caso de San Sadurniño, estableceron un valor tipo unitario para todos os postos de traballo no caso do complemento específico. Isto quere dicir que, dependendo da responsabilidade ou penosidade do posto, cadaquén poderá cobrar máis ou menos pero sempre partindo dun valor -o denominado “punto”- que é igual para todo o persoal municipal.\nNo pleno de setembro de 2020, cando se aprobou inicialmente a RPT, o Grupo de goberno defendeu que o documento fose ratificado por “unha ampla maioría” do persoal e que o seu obxectivo era adaptar a relación de postos “ás necesidades do Concello” e “corrixir desigualdades” que se viñan producindo na valoración salarial dos distintos postos de traballo.\nPorén, o acordo adoptado entre o Concello e a representación do persoal laboral e o funcionariado bateu cun recurso Contencioso-Administrativo interposto polo Colexio de Secretarios, Interventores e Tesoureiros da Administración Local, de modo que o Concello a deberá volver valorar ese posto en concreto, mantendo invariable o resto da RPT.\nO acordo que se presentou en sesión plenaria -aprobado só cos votos favorables do BNG e a abstención de PP e PSOE- incluiu tamén a actualización de funcións dos postos administrativos da Área de Administración, a modificación das funcións do cargo de oficial de maquinaria -vacante neste momento- e a incorporación da descrición dos postos de Auxiliar de Administración de Servizos Sociais e de peón.\nAntes de chegar a este asunto central, o pleno votou a favor de designar ao alcalde ou persoa en quen delegue como representante no Consello Escolar do CPI, que está en fase de renovación. BNG e PSOE estiveron de acordo. O PP abstívose.\nNa recta final da sesión houbo un rogo do PSOE en relación con este tema, no sentido de que o posicionamento do Concello sobre a decisión das xornadas lectivas vaia precedido do consenso dos tres grupos municipais.\nEn canto ás preguntas, Lois Anxo Rodríguez Calvo tamén se interesou polos próximos pasos que cumprirá dar en relación coa candidatura do Proxecto de Xeoparque do Cabo Ortegal. María Belén Trigo Meizoso, polo Partido Popular, preguntou sobre o estado de tramitación da modificación do parque eólico Novo -o que vai de Pedroso a Valdoviño, cuxa autorización depende da Consellaría de Industria- e tamén polo estado da pista que comunica a Penamoura coa Braña. Pola súa banda, o tamén popular José Luis Hermida Prieto preguntou polas razóns de que a vivenda rehabilitada en Bardaos saia a poxa pública en 20.000 euros e non nunha contía maior.\nÁ gravación íntegra do pleno -vídeo e audio de boa calidade- pode accederse desde esta ligazón.


II Festa da Cervexa da Cabeciña – Costa dos Castros\nStandard / by Costa dos Castros / 20/04/2016 / 1 Comment\nSegue lendo para atopar toda a información sobre a programación da II Festa da Cervexa da Cabeciña e como chegar.\nQue, onde, cando, como?\nA Festa da Cervexa da Cabeciña é un evento popular para pasar un día desfrutando da cervexa artesá na contorna do castro da Cabeciña (Mougás, Oia). Celébrase o sábado 7 de maio dende as 12:00 do mediodía ata as 19:00 horas. Tamén haberá postos de comida, música e actividades ao longo da xornada.\nCóntame máis sobre a cervexa\nNa primeira edición celebrada o ano pasado, os asistentes degustaron cinco cervexas elaboradas por Trisk-Ale expresamente para a festa. Ao final da xornada votaron a súa favorita, que agora se comercializa co nome do castro.\nDesta volta, Trisk-Ale tirará cañas da cervexa gañadora e ademais presentará, xunto con Vacaloura, tres cervexas novas que os asistentes poderán degustar para despois votar pola súa favorita. A gañadora pasará a ser a cervexa do Rei Sol, en homenaxe á lenda vinculada ao castro de Cano dos Mouros, na parroquia veciña de Viladesuso.\nEntre as cervexas a concurso haberá unha IPA de Trisk-Ale, mais unha American IPA de espelta e unha Weissen, ambas de Vacaloura. Tamén pincharase unha cervexa sorpresa especial fóra de concurso que seguramente gustará moito!\nConcurso de disfraces castrexos. Vente disfrazado á Festa da Cervexa! Haberá premio ao mellor disfrace de nenos e adultos.\nObradoiro para nenos. Construción dunha cabana castrexa con Elena Cerviño. É o momento de mancharse as mans de barro e aprender unha técnica de construción milenaria.\nAo longo da xornada haberá actuacións de grupos de gaitas da zona.\nTamén haberá varias visitas guiadas ao castro e petróglifos da Cabeciña\nCervexa artesá de Trisk-Ale e Vacaloura, postos de refrescos e comida a prezos populares\nAndaina ata a Festa da Cervexa. Saída ás 11:00 horas dende a Casa da Cultura de Mougás (ver mapa abaixo).\nAta o castro da Cabeciña pódese ir en coche ou a pé.\nPara subir a pé, se queres podes unirte á andaina que sairá da Casa da Cultura de Mougás ás 11:00. O paseo son aproximadamente 3 km e leva uns 45 minutos.\nPara subir a pé por conta propia, a mellor opción e subir pola pista que sae dende enfronte do Camping O Muíño. Dende aí hai que seguir a pista sen desviarse uns 1,8 km (30 mins aprox.) ata chegar ao Castro da Cabeciña.\nPara subir en coche, a mellor forma é seguir estas indicacións pola estrada PO-552 Baiona – A Guarda:\nAo pasar o restaurante O Peñasco e o Cámping O Muíño, atentos, estamos preto do desvío.\nMenos dun quilómetro despois collemos o primeiro desvío a man dereita.\nCollemos o primeiro desvío á man esquerda. Hai un cartel que indica a subida á Cabeciña.\nContinuamos sempre ascendendo cruzando unha ponte por enriba da PO-552 e sen desviarse ata un rechán con xabre, onde deixamos o coche.\nA partir de aí hai que seguir subindo a pé uns 600 metros ata A Cabeciña.\nTags: A CabeciñaMougásoia\nNext Prensa: Un ano máis alá da arqueoloxía\nPrevious Prensa: Presentación do programa de CdC para 2016


IRPF. Verificación de datos / Comprobación limitada. Réxime especial aplicable aos traballadores desprazados a territorio español. (Modelo 150. Para contribuíntes que optasen por este réxime con anterioridade a 1 de xaneiro de 2015). - Trámites - Sede Electrónica - Axencia Tributaria:\nIRPF. Verificación de datos / Comprobación limitada. Réxime especial aplicable aos traballadores desprazados a territorio español. (Modelo 150. Para contribuíntes que optasen por este réxime con anterioridade a 1 de xaneiro de 2015).


ARTESANIA DO COIRO: A conta atrás comezou...\nA conta atrás comezou...\nXa queda menos para o gran día... en pricipio será en Febreiro, así que todos a recargar ben as pilas que este ten toda a pinta de que vai a ser un trimentre de moito traballo do que imos aprender moitísimo máis.\nPublicado por Artesania do Coiro. Escola Municipal de Artes e Oficios ás venres, xaneiro 04, 2013\nMarcosFaria 17:54 do 4 de xaneiro de 2013\nMentras sexa para aprender novas cousas e disfrutar de experiencias novedosas, habrá que poñerse mans a obra. Ogalla todo saia a perfección e todos podamos sentirnos orgullosos do noso traballo e do que facemos.\nPor certo... FELIZ ANO A TOD@S!!!\nMariña 22:20 do 5 de xaneiro de 2013\nmedo me daaaaa\nArtesania do Coiro. Escola Municipal de Artes e Oficios 09:33 do 7 de xaneiro de 2013\nNon teñades medo que non imos comer a ninguen....


Proxecto Río Xuvia: mayo 2014\nA campaña de primavera\nO día 13/5/2014 os alumnos de Bioloxía e Xeoloxía de 4º ESO realizaron a inspección da campaña de primavera do Proxecto Ríos.\nMoitos dos datos tomados correspóndense coa campaña de outono agás os que se citan a continuación:\nA CALIDADE HIDROMORFOLÓXICA\nNeste apartado medimos de novo o caudal do río no mesmo punto que o determinamos na campana de outono. Determinamos o ancho do cauce, a profundidade e a velocidade mediante unha cortiza que deixamos caer na superficie da auga e anotamos os segundos que tardou en percorrer unha distancia de 10 m. Multiplicando ancho, profundidade e velocidade determinamos o caudal. O resultado obtido, foi menor que na campaña de outono como era de esperar, debido a que as precipitacións tamén foron menores nesta campaña, pero hai que sinalar, que o vento, aínda que suave impedía que a cortiza avanzase correctamente, polo que esta redución medida non sería tan notable como amosan os datos obtidos, 4,9 m3/s\nA CALIDADE FÍSICOQUÍMICA\nNeste apartado volvimos a determinar a temperatura e transparencia da auga, contido de nitratos, pH, osíxeno disolto e saturación.\nSinalar que a temperatura foi de 13,1ºC, é dicir, 2,1 ºC superior a campaña de outono. Debido a este incremento da temperatura e que o contido de osíxeno disolto foi o mesmo, a saturación pasó do 67% o 70%. Polo tanto continuamos en valores optimos, e aínda que a auga podería incorporar aínda un 30% máis de osíxeno, tamén nos indica que a produción de osíxeno no metabolismo das algas e superior a campaña de outono.\nA CALIDADE BIOLÓXICA\nRecollimos de novo as mostras do substrato, para analizar a calidade biolóxica empregando como bioindicadores os macroinvertebrados. A biodiversidade de organimos foi moi similar a campana de outono, pero atopamos un maior número de organismos de cada especie. Con respecto a esto seguimos determinando que as augas do río Xuvia no noso treito, non estan contaminados ou ateradas de modo sensible.\nPublicado por Noemí Martín Suárez en 1:58 No hay comentarios:\nEn maio e abril poemas mil II\nEleximos hoxe un poema do autor homenaxeado este ano no Día das Letras Galegas, Xosé María Díaz Castro. O poemá titúlase "Vísperas" e pertence ao seu libro Nimbos:\nUnha música ardente vén no aire coma un río\nde recordos. Foguetes lonxanos cain no río.\nEste é o Porto – Muíño, todo en lapas, o río.\nO río está deitado coma un boi remoendo,\ni o Tempo non sei qué anda rente del remexendo.\nAs bágoas do ameneiro cain pola noite abaixo,\ne fan ceos pequenos de estrelas aló embaixo.\nNas puntiñas dos pés a festa chega ó río,\ni anésgase, larmeira, á beiriña do río.\nDespois vólvese tola: brinca o río berrando,\ne pérdese nos vimbios e as xesteiras beilando,\ni acéndese nos vidros da aldea chea de anos,\ni ergue a moi meiga as pálpebras de animás e cristianos…\nChora o ameneiro en soños (¡Que ben se oin os muiños!),\ne chora polo tempo perdido nos camiños.\nAi como está de bágoas de nenos feito o río!\nEste é o Porto – Muiño, todo en sombras, o río.\nA Virxe pasa a mau polo lombo do río…\nPor certo, se queres saber algo máis sobre os ameneiros aquí atoparás máis información.\nPublicado por Rosario Otero en 8:35 No hay comentarios:\nEtiquetas: Poemas de ríos\nA palabra río no Portal das palabras\nHoxe a "Palabra do día" no Portal das palabras é río. Por certo, cal é a palabra da que provén? Atoparás esta información no enlace anterior.\nEtiquetas: etimoloxía, río.


O empresariado do Polígono de San Cibrao súmase ao programa Incorpora - Galicia Suma. Cruz Vermella Galicia\nO empresariado do Polígono de San Cibrao súmase ao programa Incorpora\nO Presidente da Asociación de Empresarios do Polígono de San Cibrao, Elías Mera; o Director de Banca Empresas de "la Caixa" en Ourense, José Ángel Revaldería; o Presidente Provincial de Cruz Vermella Española en Ourense, Felipe Ferreiro, e Carlos Rosón de Igaxes3, en representación do Grupo Incorpora Galicia, asinaron un acordo que ten como obxectivo fomentar a integración laboral de persoas con especiais dificultades para acceder a un posto de traballo e promover accións de responsabilidade social empresarial no marco do programa Incorpora da Obra Social "a Caixa".\nDesde o ano 2006, a Obra Social "la Caixa" fomenta, co programa Incorpora, a inserción ao mundo laboral de persoas en situación ou risco de exclusión, como parados de longa duración, ex reclusos, mozos/as en situación de vulnerabilidade, inmigrantes e vítimas de violencia de xénero, entre outros colectivos.\nA Asociación de Empresarios do Polígono de San Cibrao colaborará con Incorpora mediante o fomento da contratación e formación de persoas pertencentes a colectivos desfavorecidos e co impulso de accións concretas no ámbito da responsabilidade social empresarial.\nPola súa banda, Incorpora prestará información e asesoramento especializado a esta asociación de empresarios sobre subvencións e axudas á contratación e á creación de emprego para persoas con especiais dificultades de inserción.\nA través do programa Incorpora Cruz Vermella en Ourense traballa, entre outros colectivos, con mulleres en risco de exclusión social, fundamentalmente maiores de 45 anos, vítimas de violencia de xénero, mulleres con responsabilidades familiares non compartidas, traballadoras da economía informal e inmigrantes.\nNo pasado ano 2016, 92 mulleres participaron nestes proxectos, das cales 56 lograron acceder ao mercado laboral; en total traballamos con 27 mulleres que sufriran violencia de xénero, das que 10 conseguiron un emprego. Ademais contactouse con 94 empresas ás que se brindou o servizo de intermediación laboral, que proporciona un apoio integral e inclúe todas as etapas do proceso, desde a formación e a selección ata a propia incorporación das persoas.\nA intervención con mulleres que sufriron violencia de xénero complementouse co Proxecto Violencia: Tolerancia Cero, tamén financiado pola Obra Social "la Caixa", onde 15 persoas participaron en talleres de mellora da empleabilidad para mulleres en situación de vulnerabilidade, especialmente mulleres que sufriron violencia de xénero.\nO proxecto Incorpora non é a única colaboración de Obra Social "la Caixa" con Cruz Vermella en Ourense, senón que apoia ademais o proxecto "Coidando aos/ás nos@s maiores no rural" e outras actuacións que benefician á infancia en situación de dificultade social.\nFirma do convenio entre Cruz Vermella Española e o Consorcio de Empresarios Turísticos de Sanxenxo para o fomento do emprego.


Un 'palo largo' para combatir a la avispa asiática - Pontevedra Viva\nEntrega dunha pértega ao Concello de Marín\nMércores 19 de Outubro, 2016 ás 20:23 do Mércores 19 de Outubro, 2016\nUnha ferramenta eficaz para abordar a retirada de niños de avespas asiáticas cando se atopan a gran altura son as pértegas telescópicas, que son unha evolución máis sofisticada dun "pau longo".\nEstes elementos están a ser cedidos aos concellos por parte da Xunta de Galicia.\nEste mércores foi a directora xeral de Gandería, Agricultura e Industrias Agroalimentarias, Belén do Campo, quen fixo entrega dunha pértega ao Concello de Marín, destinada á loita fronte á Vespa velutina.\nEsta pértega alcanza os 30 metros de altura e o seu uso non está exento de riscos, aos propios da manipulación destes insectos invasores hai que sumarlles outros externos. No País Vasco un operario faleceu electrocutado ao tentar retirar un niño de avispa velutina cunha pértega.\nCoa dotación realizada esta semana, son xa 55 as pértegas cedidas pola Xunta de Galicia para abordar a retirada de niños a gran altura, a Grupos de Emerxencia Supramunicipal, a concellos colaboradores no plan de control e ás asociacións apícolas.\nNo que vai de 2016 xa se recibiron por parte dos cidadáns un total de 12.480 avisos en relación coa posible existencia de niños desta especie invasora. Como consecuencia destes avisos, foron xa retirados ou neutralizados un total de 5.323 niños por parte das diferentes unidades integradas no operativo de loita contra a avespa velutina.\nProtección Civil de Cuntis retirou máis de medio cento de niños de avespas asiáticas\nPor Redacción | Domingo 16 de Outubro, 2016\nRetiran un niño de avespa velutina do interior dun nicho\nPor Oskar Viéitez | Mércores 5 de Outubro, 2016\nO Concello de Bueu adhírese ao convenio para a loita contra a vespa velutina


Información da mesa sectorial da oferta de emprego e das oposicións - CIG Ensino\n04 Xullo 2020 20:40\nA mesa continuará o xoves 31\n1. Aprobación, se procede, da acta da sesión celebrada o 13 de novembro de 2018\nAprobada con pequenas correccións.\n2. Oferta de emprego e oposicións 2.019\nEspecialidades nas que se convocará oposición (información previa á mesa). Ligazón\nBorrador da convocatoria e anexos.\nBorrador da Convocatoria. PDF\nBorrador do Anexo I. PDF\nBorrador do Anexo VI. PDF\nInformación sobre as oposicións de primaria. Ligazón\nInformación sobre as oposicións de secundaria. Ligazón\n3. Addenda acordo do persoal interino\n4. Proposta de convocatoria apertura listaxe substitución chinés\nBorrador da Resolución do __ de xaneiro de 2019, do Director xeral de Centros e Recursos Humanos, pola que se convoca un procedemento para a elaboración dunha lista de interinidades/substitucións de profesorado especialista de nacionalidade estranxeira para impartir docencia no corpo de profesores de escolas oficiais de idiomas, especialidade de chinés (592004).\nLigazón ao borrador de resolución.\nLigazón ao borrador de solicitude.\nLigazón ao borrador modelo de alegación de méritos.\nCIG Informa da apertura da listaxe de chinés. Ligazón\n5. Proxectos de decretos de 3 novas titulacións de formación profesional


Galicia Confidencial (GC) - Información sobre Accidente de tráfico\nInterceptado un home bébedo en Vigo logo de chocar contra varios vehículos estacionados\nTamén foi denunciado outro home que estaba baixo os efectos do alcol e circulaba ca iluminación apagada.\nEvacuadas dúas persoas tras producirse un accidente con cinco vehículos en Ourense\nCase 50 accidentes na fin de semana do fin do estado de alarma.\nO 061 tivo que atender a 61 persoas. O domingo foi a xornada con máis sinistros.\nFalece unha moza de 24 anos nun accidente de tráfico en Quiroga\nNo suceso tamén resultou ferido un varón de 20 anos.\nUn accidente de tráfico en Cambados provoca cinco feridos\nOs bombeiros acudiron ao lugar dos feitos.\nFalecen unha nai e o seu fillo nun accidente de tráfico na A6 á altura de Abegondo\nNo suceso resultou ferida outra ocupante, de 18 anos, que foi evacuada ao hospital. O fillo, de 19 anos, conducía o turismo.\nFeridos catro homes tras saírse da vía o vehículo no que circulaban pola A-52 en Mos\nCatro homes resultaron feridos nun accidente de tráfico rexistrado na noite deste xoves tras saírse da vía o vehículo no que circulaban na autovía A-52 ao seu paso polo termo municipal de Mos (Pontevedra).\nUn accidente de tráfico na Fonsagrada remata con dous feridos, un deles grave\nO vehículo no que circulaban caeu por un barranco\nGalicia, novena comunidade con máis taxa de accidentes de tráfico laborais\nOs accidentes en estrada son o primeiro factor de mortalidade entre os accidentes laborais.\nDous feridos nun accidente de tráfico entre un camión e tres turismos en Boiro\nDúas persoas resultaron feridas nun accidente de tráfico rexistrado a última hora deste luns no municipio coruñés de Boiro, onde chocaron un camión e tres turismos.\nFalece un home de 58 anos nun accidente de tráfico en Cualedro\nFalece un mozo de 23 anos que non levaba o cinto de seguridade nun accidente en Sada\nUn mozo de 23 anos, veciño de Oleiros, faleceu durante a noite deste xoves nun accidente de tráfico rexistrado no municipio coruñés de Oleiros.\nUnha persoa resultou falecida nunha violenta colisión ocorrida no mediodía deste martes no municipio ourensán de San Cristovo de Cea, onde chocaron un camión e unha furgoneta.\nFalece un home de 39 anos nun accidente de tráfico en Santiago\nUn home de 39 anos faleceu nun accidente de tráfico ocorrido na mañá deste luns no termo municipal de Santiago de Compostela, na parroquia de Marantes. No mesmo suceso producíronse dous feridos, un deles grave.\nFalece un home nun accidente de tráfico en Santiago\nUnha persona faleceu e outra resultou ferida grave nun accidente de tráfico ocorrido na mañá deste luns no termo municipal de Santiago de Compostela, na parroquia de Amarante.\nMorre un home de 48 anos nun accidente de tráfico en Láncara (Lugo)\nUn home de 48 anos faleceu durante a madrugada deste martes nun accidente de tráfico ocorrido no municipio lucense de Láncara.\nFalece un sexaxenario nun accidente de tráfico en Chantada que deixa unha muller ferida\nTivo lugar tras unha colisión frontal.\nUn morto en Baralla tras unha colisión entre un coche e un camión\nUn home de avanzada idade perdeu a vida debido a un accidente de tráfico na N-VI ao seu paso pola parroquia de Pacios, en Baralla, no lugar da Valiña.\nFalece unha muller de 51 anos nun accidente de tráfico rexistrado na estrada de Razo, en Carballo\nHoubo tamén feridos por accidentes de tráfico na Coruña e en Gondomar.\nFerido grave nunha colisión entre dous vehículos en Vilanova de Arousa\nAté a zona achegáronse efectivos da Garda Civil de Tráfico, de Protección Civil, Bombeiros de Vilagarcía, e persoal sanitario do 061.


Aforrar na compra: como facer a lista perfecta | Consumer\nAforrar na compra: como facer a lista perfecta\nPlanificar os menús semanais e facer a lista da compra de só os ingredientes necesarios permite aforrar diñeiro e non malgastar comida\nData de publicación: Venres, 13 de Setembro de 2013\nEn 2012, segundo datos do INE, o gasto en alimentos e bebidas non alcohólicas supuxo o 14,71% do total que realizaron os fogares españois. Aínda que os prezos soben e os soldos baixan, non se pode nin se debe renunciar á comida sa e variada, pero si hai que tentar non gastar máis do necesario. Un modo de logralo é facer unha lista da compra eficaz, que evite adquirir artigos que logo non se consuman. A continuación, sinálase como non é igual confeccionar a fume de carozo unha lista, que tomarse un tempo para pensar e analizar que debe conter. Por iso, indícase como elaborala para, con orde e organización, conseguir o ansiado aforro.\nA importancia de facer unha lista da compra\nAbrir o frigorífico, mirar o que hai e o que falta e apuntar. Ir á despensa e facer a mesma operación. E repetila de novo, ao abrir e pechar o conxelador, e tras unha ollada por baños, lavadoiro e cociña. Xa está a lista da compra confeccionada e pódese baixar ao supermercado. Mal feito. Aínda que é o habitual, encher os ocos baleiros polo mesmo non é nin a mellor nin a máis barata das maneiras de elaborar unha lista da compra.\nFacer un persoal onde aparezan os produtos por categorías, e se se necesitan ou están comprados, é sinxelo e moi útil\nHai que porse ao choio sen pasar por alto antes o obxectivo da compra en cuestión e as necesidades de cada un: non é igual ir a por dous produtos, que achegarse ao supermercado para facer a compra semanal ou mensual. Se non se planifica e vaise con présas, é moi fácil esquecer algúns produtos que logo son imprescindibles para cociñar. E, entón, haberá que volver ao establecemento comercial, coa perda de tempo e diñeiro que supón.\nPor iso, entre as claves para facer unha lista completa e que propicie o aforro, está a previa elaboración dos menús que se prepararán ao longo de semana. Deben ser variados, sans e non repetitivos (ademais, se hai nenos que comen no colexio, ou se come fóra de casa, teñen que estar planificados de tal modo que as ceas e os xantares non sexan os mesmos).\nAdemais, as listas cumpren unha dobre función: que non se esqueza adquirir nada (en especial o máis relevante) e que non se compren produtos e artigos que xa se teñen.\nFacer unha lista perfecta en catro pasos\nModos de facer unha lista da compra hai tantos como persoas, e a cada un pode resultarlle útil o seu. Pero coa seguinte proposta, simple e fácil de aplicar, conseguirase aforrar e non se malgastará comida. Os pasos para elaborar a lista segundo este modelo son moi sinxelos:\nRealizar un orzamento:\nNon pode facerse unha boa lista da compra sen ter en conta antes un orzamento (semanal ou mensual) aproximado. Tamén se debe ter claro que hai que axustarse a el, salvo en ocasións especiais.\nFacer un persoal:\nNon fai falta que sexa moi elaborada, aínda que pode ser todo o detallada que se desexe. Abonda con que teña celdillas onde se poidan enumerar os produtos en vertical (as súas categorías, mellor) e en horizontal un NECESITO (ou FAI FALTA, ou COMPRAR…) e un COMPRADO (ou TEÑO…). Cando se necesite, imprímese e pódese ir ao supermercado sen esquecer nada. Despois, non hai máis que tela na cociña, nun lugar visible, e ir apuntando o alimento que se acabou, ou os que se precisarán para o menú que se previu.\nPlanear os menús semanais:\nÉ un paso esencial para aforrar diñeiro e evitar tirar moita comida. Ás veces adquírense produtos que xamais se proban, ou que caducan por esquecemento… Aínda que na vida actual imponse as présas, hai que dedicar un momento a pensar e decidir as diferentes comidas dos seguintes días. En función dos ingredientes que sexan precisos, elaborarase a lista da compra.\nEscribir os produtos necesarios, por categorías:\nResulta máis cómodo e igual de útil que escribir todos os alimentos e artigos. É dicir, poríase almorzos, carne, peixe, verdura, sobremesas, bebidas, hixiene, fogar… Unha vez no súper, tendo en conta o ingrediente concreto para unha receita, os distintos prezos, as datas de caducidade ou as ofertas… xa se elixe o que se queira.\naforrar compra gasto-gl lista de la compra-gl presupuesto-gl


casa » Últimas noticias » Noticias de saúde » Medo ás variantes COVID-19 no outono\nÚltimas noticias europeas • Noticias internacionais de última hora • Noticias de saúde • Industria hospitalaria • Noticias de última hora en Italia • noticia • Reconstrución • Turismo • Actualización do destino da viaxe • tendencia Agora • Noticias varias\nMedo ás variantes COVID-19\nO Instituto Superior de Saúde (HIH) de Italia está a alarma mentres as cifras de hospitalización seguen sendo baixas. A porcentaxe de casos positivos está a provocar un temor ás variantes de COVID-19 Kappa e Delta, principalmente estas últimas, que pasaron do 5.2 por cento en maio ao 27.7 por cento de xuño.\nUn novo informe do HIH sobre a difusión de variantes pide que se preste "grande atención" á circulación destas variantes máis contaxiosas.\nProponse unha terceira vacina para combater estas variantes COVID-19.\nEn outubro producirase un rexurdimento da circulación viral, diferente do 2020 e, principalmente, os que non foron vacinados acabarán en coidados intensivos.\n"A terceira dose da vacina está nas propostas, pero non sabemos cando e para quen", dixo o director xeral de Prevención do Ministerio de Sanidade de Italia, Gianni Rezza.\n"Está en estudo unha terceira vacinación contra o COVID-19, aínda que aínda non sabemos cando, como e para quen", explicou Rezza durante unha rolda de prensa sobre a análise dos datos sobre o seguimento rexional do COVID-19.\n"En outubro, producirase un rexurdimento da circulación viral, diferente do 2020 e, principalmente, os que non foron vacinados acabarán en coidados intensivos", afirmou o subsecretario de Sanidade, Pierpaolo Sileri. "O risco é que o virus circule entre os nenos non vacinados e [os] maiores de 60 anos, con estes últimos en risco de acabar en coidados intensivos. Aínda morrer de coronavirus ter unha vacina paréceme estúpido. Temos unha arma para evitar morrer que o ano pasado non tiña ".\nVariante Delta: cousas que hai que saber\nA variante Delta, que ten unha carga viral un 60 por cento máis contaxiosa que outras cepas virais, tamén está en aumento en Italia segundo os datos publicados polo Ministerio de Sanidade e o Instituto Superior de Saúde nun seguimento semanal.


Goretti Sanmartín – CORALIA\nvicepresidenta da Deputación\nhttp://coralia.gal/wp-content/themes/anemos/images/empty/thumbnail.jpg 150 150 CORALIA CORALIA http://coralia.gal/wp-content/themes/anemos/images/empty/thumbnail.jpg Outubro 14, 2018 Xaneiro 31, 2019\nEntusiasta e entusiasmada, Goretti Sanmartín será, logo de moitos anos como militante de base e activista social, a candidata á alcaldía de Compostela polo Bloque Nacionalista Galego. Feminista, ecoloxista e defensora da lingua e da cultura, a actual vicepresidenta da Deputación anima as mulleres de todos os ámbitos sociais a dar un paso adiante e conquistar máis espazos públicos na política institucional.\nO teu labor político está emparentado de maneira indivisíbel co teu activismo social. Como acaban converxendo os dous?\nEu comecei a ter moitas inquedanzas por cuestións de tipo social, feminista e de reivindicación da lingua no instituto da Estrada. Estudei nun momento no que non había lingua e literatura galega no ensino, mais tivemos un profesorado moi comprometido. Faciamos teatro en galego, traíannos a Santiago para ver teatro, tiñamos posibilidade de estudar cuestións ligadas á literatura galega, había moito uso da lingua. Aí tomei conciencia do tema da lingua e da necesidade de defender a nosa cultura. O feminismo afianzou máis en min ao chegar á universidade a Santiago, cando xa decidín instalarme aquí definitivamente. En primeiro de carreira entrei en contacto cos grupos de mulleres da universidade. Foi un momento de descuberta do feminismo, de coñecemento.\nEn que consistían eses grupos de mulleres?\nEran grupos que facían traballos de acción feminista e de formación. No eido da formación traían mulleres destacadas no ámbito do feminismo. Había moitas mulleres ligadas ao mundo da pedagoxía, da psicoloxía, da filosofía… mais tamén había mulleres do resto das facultades que adquiriamos formación feminista, pasándonos libros, decidindo que había que ler, que había que saber, que exposicións ver… E logo decidindo facer accións do ámbito feminista. Realmente tiveron moito éxito durante anos. Penso que se están intentado retomar.\nQue tipo de accións?\nAccións reivindicativas para acabar co machismo nas aulas, por exemplo. Son accións que hoxe poden estar de novo de moda como aquelas a favor dos xoguetes non sexistas, a favor dos temas ligados á linguaxe inclusiva… Tentabamos facer accións que chegasen ao conxunto da sociedade. Era un momento de moitísima efervescencia e sobre todo había moitísimo debate sobre se o feminismo debía ser auto-organizado, até que punto as mulleres tiñan tamén que colaborar ou traballar nas organizacións mixtas ou non… O que quedou daquela etapa, sobre todo, é a necesidade de facer pactos entre mulleres, por riba das diferenzas, dentro da diversidade dos feminismos. Penso que as mulleres que nacemos ou nos cultivamos no ambiente feminista desa época tivemos sempre claro que, por riba de todo, precisabamos da sororidade para conseguir avanzar.\n«O que se fai desde o feminismo, desde o ecoloxismo e desde os movementos de reivindicación da lingua son expresións políticas e ferramentas para mudar a sociedade».\n«Na vida non podemos facer todo e temos que escoller. E eu escollo o que me interesa, que é o movemento feminista, cultural e todo o que teña que ver coa defensa da lingua, e creo que ese traballo tamén é importante facelo desde as organizacións políticas».\n«Sendo eu vicepresidenta da Deputación asistín a algunha reunión na que contei 19 homes que entraban a unha sala na que eu era a única muller. Claro, pregúntaste, como é posíbel que esteamos aínda neste punto?» @GorettiSRei Botamos un chío?\nVes esta sororidade aplicada á política institucional?\nÉ obvio que na política hai moito machismo. Non é algo afastado do resto da vida, porén, eu creo que se produciu unha interiorización por parte das mulleres feministas. No Bloque Nacionalista Galego (BNG) levamos moito tempo abrindo espazos ao feminismo para acadar que a acción non se reduza a un recoñecemento teórico do feminismo como unha das loitas fundamentais para transformar na sociedade, senón que signifique a súa posta en práctica. Temos unha voceira nacional muller, temos un grupo parlamentario cheo de mulleres, temos moitas mulleres novas á fronte da dirección…\nE fóra do propio partido?\nSendo eu vicepresidenta da Deputación asistín a algunha reunión na que contei 19 homes que entraban a unha sala na que eu era a única muller. Claro, pregúntaste, como é posíbel que esteamos aínda neste punto? As mulleres participan moitísimo na vida social mais resístense a participar de igual maneira na política. Por exemplo, son maioría nas ANPAS, nas asociacións de veciños ou culturais… pero foxen do mundo da política, do poder, que nós queremos mudar e transformar. É sempre lexítimo facer esas escollas e que as mulleres queiran crear outros mundos, mais penso que nos grupos políticos necesítanse mulleres para tecer alianzas e avanzar.\nCando chegaches a comprometerte politicamente?\nEn toda a etapa universitaria estiven ligada ao movemento estudantil. Daquela eran os inicios dos CAF –Comités Abertos de Facultade– e a partir de aí decidín adquirir un maior compromiso e entrar en política, no Bloque Nacionalista Galego. Foi o que sempre me pareceu que defendía o noso país, a nosa cultura e as posibilidades de facer unha transformación radical da sociedade. Desde entón sempre estiven vinculada ás asociacións culturais, como por exemplo O Galo aquí en Santiago, a asociacións de defensa da lingua ou a experiencias ligadas co movemento feminista como a Marcha Mundial das Mulleres. No Bloque Nacionalista Galego fun responsábel local e comarcal. Logo, andando o tempo, tamén tiven a posibilidade de desenvolver política lingüística na universidade e de seguir traballando desde diferentes ámbitos, convencida de que todo o que se fai nos movementos sociais é política. Isto moitas veces ponse en dúbida, pero o que se fai desde o feminismo, desde o ecoloxismo e desde os movementos de reivindicación da lingua son expresións políticas e ferramentas para mudar a sociedade.\nQue supuxo para ti aceptar máis responsabilidades orgánicas e a conseguinte proxección pública?\nQueiras que non, ter esas inquedanzas sociais e políticas, ese entusiasmo e esa forza lévate a querer traballar en todas as instancias. O que pasa é que na vida non podemos facer todo e temos que escoller. E eu escollo o que me interesa, que é o movemento feminista, cultural e todo o que teña que ver coa defensa da lingua, e creo que ese traballo tamén é importante facelo desde as organizacións políticas. Ese é o núcleo arredor do que me movo sen que iso me aparte doutros temas. Penso que aí hai unha continuidade, porque no BNG eu traballei moito arredor do feminismo. Fun responsábel de Mulleres, levei a cabo moitas campañas e accións en defensa das mulleres, fun responsábel da Comisión de Cultura… Creo que hai unha comunicación entre os ámbitos nos que traballei e os meus intereses específicos. Non o vivo como algo moi distinto. Eu realmente cheguei a un cargo institucional público moi recentemente, pois son vicepresidenta da Deputación desde hai tres anos, despois de toda unha vida traballando en política. Vivo esta etapa con gran responsabilidade e, xa que me tocou estar á fronte, imos facer todo o posíbel por transformar. Isto foi, desde logo, ao que dediquei todas as miñas forzas durante os últimos anos. E penso que desde a Deputación da Coruña fixemos unha mudanza moi profunda nas políticas que levamos a cabo. Pero insisto, non vexo tantas diferenzas entre ser activista social e activista política.\nA contorna da Colexiata do Sar, sen ningunha dúbida. Mesmo cando non existía o paseo, a contorna é magnífica.\nSon hiperpuntual. No mundo político iso non se ten en conta, e sempre levei moi mal o tema da impuntualidade. E digo que é unha manía porque para min ser puntual é estar cinco minutos antes.\nO entusiasmo que, ás veces, chega a converterse en paixón. Non soporto a xente morna, que nin está nun lado nin noutro. Hai que ter un pouco de sangue nas veas.\nGústame o humor intelixente, como o de Castelao. O humor crítico que sabe poñer o dedo na ferida. Tamén me encanta o humor baseado nos xogos de palabras.\nEn xeral, as potaxes. As ervellas, os garavanzos, as lentellas… En xeral, a comida de culler gústame moito.\nA Bretaña. Fun recentemente e foi sensacional. Fun con xente que a coñecía moi ben e foi unha descuberta magnífica. Era un sitio onde levaba tempo querendo ir. E sen saír do país, creo que non se valoran o suficiente paisaxes ourensás como Ribadavia e a súa contorna.\nNas viaxes estraño a comida mais, sobre todo, o noso clima. É magnífico, a pesar dos efectos do cambio climático.\nPasear pola beira do Sar e do Sarela. Ir ao Banquete de Conxo ou polos muíños do Sarela e acabar cun concerto de música en directo.\nu son fan de moitas músicas. Temos unha potencia enorme en mulleres músicas: Mercedes Peón, Uxía, Habelas Hainas...\nReivindicando a contemporaneidade, diría Circe ou o pracer do azul de Begoña Caamaño. É unha gran novelista.\nEu son fan das mulleres que dan un paso adiante. Desde o punto de vista histórico, calquera sufraxista. Emmeline Pankhurst -a muller que se tirou aos cabalos para reivindicar o voto feminino- ou Rosa Parks. E, do presente, Ana Pontón.\nNon obstante, pasaches de ser unha militante anónima a converterte nunha cara pública.\nIso supón un cambio, pero aínda que eu poida ser a cara pública, detrás do traballo que facemos na Deputación, hai un equipo de máis deputados, de máis persoal no gabinete, de máis xente que está conformando o equipo de traballo alí. Así é que eu sempre me vexo como parte dese equipo que está transformando. Ese peso é algo moi partillado no conxunto. É algo fundamental para mudar as cousas en política: que haxa equipo, que haxa colectividade, que haxa grupo. Se non somos capaces de facer iso, entón non cambiamos nada porque os procedementos son a propia política. Se da política que ti fas xorde a idea de que es unha especie de caudillo que o dirixe e organiza todo mentres o resto está a outro nivel, entón actúas mal. Se non es capaz de conformar equipos de traballo, aínda que ti sexas a parte visíbel dos mesmos, non fas nada. Tamén penso que a idea de fuxir de liderados únicos nos que non se discute nada vén do feminismo. No BNG somos unha mostra dese liderado colectivo, cunha cabeza visíbel que expresa o que se pensa de maneira partillada.\nNon supón un punto de conflito esta vida institucional coa vocación activista?\nEu creo que conciliei perfectamente. Nós chegamos á Deputación cun programa que procuraba romper coas xerarquías, para que as decisións se tomasen de xeito colectivo, que houbese delegacións… Eu non tiven a idea de virarme doutra pasta por tocar poder. Seguimos sendo parte dun equipo, dun grupo. Non noto que haxa un salto moi grande entre unha parte e a outra, por iso quero animar as mulleres a que dean o paso, a que todas estas mulleres que son activistas nas ANPAS, nas escolas, nos centros sociais se unan para chegar a conseguir que a xente que traballa en política sexa a xente que quere mudar as cousas. A xente combativa, a que ten inquedanzas e está nos movementos asociativos, culturais e ecoloxistas modificando cousas. Necesitamos que estas persoas cheguen aquí.\nTodo movemento social é político, como dicías. Na túa opinión, logo, todos os políticos deberían vir desa base?\nEu son unha muller comprometida co país e coa transformación social, e para poder acadar iso o lóxico é que a política se nutra de persoas que practiquen o activismo social nalgún ámbito, que coñezan a realidade. O que non se pode pensar é en estar en política levando áreas onde non coñeces o que pasa, cales son os problemas, como vive a xente que representas…. Hai moitas cousas que cómpre pór en práctica. Facer a compra tamén é un acto político, por exemplo. Que pasa? Que as mulleres fomos capaces historicamente de facer moito e dar moitos pasos e achegarnos a eses mundos mais os homes non fixeron a viaxe contraria? Como non a fixeron, parece que aí seguimos unhas poucas. Hoxe fai falla, pois, ter a vontade de ocuparse do privado e do público. Non creo que haxa nada máis político que facer a compra ou decidir, nun momento determinado, manter un compromiso feminista. É o máis político que podes facer na vida, levar o teu compromiso político á túa vida persoal.\nTi onde fas a compra?\n[ri] Sempre en comercios de proximidade. Non son amiga de grandes superficies, está claro. Aquí en Santiago merco na praza ou en comercios pequenos ou en lugares onde hai froita, produtos ecolóxicos… Temos que potenciar eses mercados de proximidade; ese é o esquema polo que aposta o BNG. Só hai que ir a Pontevedra para comprobar a boa saúde do pequeno comercio e como a xente segue a mercar nese comercio local.\nUn político que non estea en sintonía cos movementos sociais pérdelle o pulso á sociedade, logo.\nSi, mais non penso que ese risco o teña ningunha persoa dentro do BNG porque temos moi claro esa necesidade de estar coa xente, de estar na proximidade, nas asociacións e coñecer que é o que pasa. É un risco para calquera persoa que entenda que a política é ter poder e exercer sen máis. A política ao final é unha ferramenta de transformación social e, se o entendes así, non tes máis remedio que establecer lazos de solidariedade.\nAínda que es da Estrada, podemos dicir que levas Compostela no corazón.\nEu fiquei completamente engaiolada coa Compostela daqueles anos en que estiven na universidade. Era unha época na que moita xente e amizades da miña contorna decidiron ficar aquí, polo que tiven moi claro que este era o sitio no que quería vivir. De feito, tiven o meu primeiro destino en prácticas no instituto Eduardo Pondal. O definitivo foi na Pobra do Caramiñal mais continuei a vivir aquí. Agora que traballo na Coruña moita xente pensa que estou alí mais eu sigo residindo en Compostela. É un lugar que me gusta para vivir, que ten o tamaño ideal para ir camiñando a todos os sitios. É tamén un lugar con efervescencia cultural, patrimonio, riqueza… mais que tamén ten ao mesmo tempo un ambiente case rural, con barrios que son de cada sitio.\n«Non creo que haxa nada máis político que facer a compra ou decidir, nun momento determinado, manter un compromiso feminista. É o máis político que podes facer na vida, levar o teu compromiso político á túa vida persoal».\nQue non cambiarías da cidade?\nNon mudaría nunca a súa capacidade para integrar o rural e o urbano. É unha das maxias de Santiago, como as contornas dos ríos Sar e Sarela, que son dous espazos fantásticos.\nE que mudarías?\nCreo que, se se puidese cambiar, cambiaría ese xeito no que parece que viven de costas o mundo universitario, o mundo rural e o mundo da cidade. Son mundos separados, e penso que é algo máis acusado agora. Antes había máis integración entre o Santiago universitario e o resto da cidade. Hai moitos factores, mais o estudantado non fai tanta vida aquí e a xente de Santiago tamén descoñece moito o seu rural. Non coñece as súas parroquias e as súas paisaxes.


Reparación das grietas do Lago de Castiñeiras - Concello de Marín\nEstá en:Inicio»Concellerias»Medio Ambiente e benestar social»Reparación das grietas do Lago de Castiñeiras\nReparación das grietas do Lago de Castiñeiras\nA concelleira de Medio Ambiente, acompañada polo técnico municipal, trasladouse ata alí, para comprobar os traballos co Técnico de Augas de Galicia.\nO primeiro que se fixo para poder realizar estas obras foi vaciar a lagoa de peixes e outras especies por parte do Servizo de Conservación da Xunta de Galicia de Pontevedra, que gardaron as troitas do país para repoboar a Lagoa de Castiñeiras unha vez rematen as obras, e así poder volver a ter un coto de pesca nun período breve de tempo.\nE despois fixéronse os traballos do muro e da zapata para sellar as grietas e eliminar a perda de auga da lagoa.\nO Concello de Marín, co visto bo das CCMM de San Xulián e Santomé, foi o encargado de desenvolver as obras, que contaron co informe favorable de Augas de Galicia.\nUnha vez rematados todos os traballos, na mañá de hoxe se pecharon as comportas para que o Lago de Castiñeiras recupere o seu aspecto habitual, estando cheo coa capa de auga, que permita que o seu entorno luza no seu máximo esplendor.


A biblioteca sae ao medio: 2ª saída - Sociedade Galega de Historia Natural\nHome Divulgación Museo A biblioteca sae ao medio: 2ª saída\n02/10/2020 02/10/2020 Museo\nO sábado 26 quixo chover. Miudiño, mais dando treguas que nos fixeron agradable o paseo diúrno polo sistema areoso de San Xurxo-Doniños. A luz do día permitiu valorar o papel das dunas como resultado de outros momentos xeolóxicos, e a súa importancia na dinámica mariña e continental. O patrimonio histórico tivo protagonismo no antiga batería do s.XIX, dende onde se domina a transición entre o mar salgado e o mar doce da lagoa de Doniños, cunhas comunidades vexetais e animais adaptadas a este mundo duro, cambiante e fermoso.\nAos pés da lagoa, puidemos ver a vexetación lacustre insinuada na noite estrelada de hai unha semana, e aí lembramos, de novo, á oceanógrafa Ángeles Alvariño e a súa exemplar historia, baixo os outos piñeiros do lugar que mercara con Leira, o seu home, e doaran á Xunta de Galicia, actual propietaria dun lugar que merece unha mellor conservación e coñecemento público. Outro motivo para seguir coas nosas andainas naturalistas.\nPontevedra espazo protexido Ourense aves liques 40 anos Entomoloxía incendio Ferrol biodiversidade Eucalyptus flora efemérides arboricidio nebulosa auga caza A Limia 2021 minería mina galicia fauna astronomía Ornitoloxía Veiga de Gomareite ZEC “Gándaras de Budiño” (ES1140011) espazo profundo invasora fichas identificativas eucalipto Antela Flora exótica invasora ouro galaxia 2020 arborado divulgación lexislación museo parque natural contaminacion Botánica Herpetoloxía Corcoesto


ANPA AGROMAR AGOLADA: Os alumnos de Tecnópole arrasan no maior certame científico de España\nOs alumnos de Tecnópole arrasan no maior certame científico de España\nOs escolares da Galiciencia acaparan os premios e levarán os seus proxectos a Francia e Brasil.\nOs alumnos e alumnas das Aulas Tecnópole arrasaron esta fin de semana no maior certame científico de España, a Exporecerca Jove. Os seus proxectos foron merecedores do primeiro e do terceiro premio, ademais dun accesit, o que os levará á principal feira científica de Europa e a un dos eventos de referencia neste eido en Latinoamérica. A eles sumáronse, co segundo premio, os gañadores da Galiciencia 2015, estudantes de Biscaia, que viaxarán tamén a Brasil para presentar o seu proxecto. Todos eles competían con 110 proxectos de nove nacionalidades.\nAs Aulas Tecnópole, o programa de capacitación en habilidades científicas e innovadoras organizado por Parque Tecnolóxico de Galicia-Tecnópole coa colaboración da Consellería de Economía, Emprego e Industria, amplían así o seu historial de recoñecementos ao longo dos últimos anos, que levaron aos seus alumnos a certames en Los Ángeles, Eslovaquia e Ámsterdam, entre outros.\nClara Mingyue López e Iria Ollero gañaron o primeiro premio da categoría de segundo ciclo da ESO na Exporecerca, celebrada ao longo dos tres últimos días en Barcelona, co seu kit de baixo custo para realizar prácticas de xenética. As alumnas desenvolveron o seu propio prototipo utilizando a impresión en 3D e cun custo moi inferior aos dispositivos destas carácterísticas que existen no mercado. Grazas a este galardón, Clara e Iria mostrarán na Expo-Sciencies Europe, que terá lugar en xullo en Toulouse (Francia), a segunda fase do seu proxecto, que consiste en realizar probas nos centros educativos para avaliar se se cumpre o obxectivo de mellorar a aprendizaxe dos estudantes de Secundaria sobre xenética grazas ao uso deste kit.\nAdemais deste galardón, o proxecto de Iria e Clara levou tres premios especiais, outorgados por entidades colaboradoras no certame: a Fundación Ciència en Societat, o diario Ara e a empresa RICOH American Corporation.\nA Galiciencia amosa a súa forza co seu éxito nos certames fóra de Galicia\nO sistema de análise da calidade do aceite usado en freidoras que desenvolveron Martín Ansia e Miguel Rodríguez logrou o terceiro premio da categoría de primeiro ciclo da ESO na Exporecerca, dotado coa participación na feira científica que terá lugar en novembro na localidade brasielira de Natal. Botando man da espectrofotometría, estes dous inventores son capaces de determinar cando o aceite debe ser substituído para evitar as alteracións químicas provocadas por unha reutilización excesiva que resultan tóxicas para o consumo. Das súas análises despréndese, como norma xeral, que o aceite que se usa a un ritmo de tres veces por semana non debe conservarse máis de tres semanas na freidora.\nAdemais, Juan Carlos Navares levou un accesit que lle permitirá defender na Feira da Ciencia de Jerez de la Frontera (Cádiz) a súa aplicación móbil de compravenda de produtos agrícolas sen intermediarios, deseñada co obxectivo de reducir os prezos para os compradores e aumentar as ganancias dos vendedores. Esta ferramenta presenta como principal novidade a súa especialización no mercado agrícola, aínda sen cubrir por outras aplicacións xa existentes.\nO innovador sistema de mellora da comunicación entre alumnos e profesores desenvolvido por alumnos vascos, gañador absoluto da Galiciencia 2015, logrou o segundo premio da Exporecerca na categoría de segundo ciclo da ESO. O proxecto de Ander Aguiriano, Jon Andoni Bretón, Sue González e Asier Rementería, da Lauro Ikastola (Loiu, Biscaia), acudiu ao certame catalán grazas ao galardón obtido en Ourense e a finais deste ano acudirá á feira científica de Fortaleza, en Brasil.\nA exitosa traxectoria das Aulas Tecnópole na maior feira científica estatal vén xa desde os seus inicios. Na edición de 2014, o sistema de detección de chuvia aceda en solos e plantas e os métodos para contrarrestar os seus efectos desenvolvido nas Aulas Tecnópole por Queila Bouza, Miguel Gómez e Jorge Cordero conquistaron ao xurado da Exporecerca, o que os levou a presentar o seu proxecto na Intel International Sciencie and Engineering Fair, unha das feiras máis grandes do mundo sobre traballos de ciencia e tecnoloxía a nivel preuniversitario, que tivo lugar en Los Ángeles (EE.UU.). Con este mesmo traballo, gañaron tamén o segundo premio do certame “Jóvenes Investigadores 2014”, convocado polo Instituto da Xuventude do Goberno español.\nO ano anterior, este mesmo equipo conseguira outro premio na Exporecerca polo seu estudo sobre a fertilidade dos solos queimados e o deseño de estratexias para recuperalos, mentres que en 2012 fora premiado o detector de radiacións caseiro realizado por Iria Míguez e Alba Cortés, o que lles valeu a súa participación na feira de ciencias celebrada en Bratislava (Eslovaquia).


O CONCELLO DÁ PUBLICIDADE AO PLAN NORMATIVO 2021 PARA DEFINIR TRES NORMAS XURÍDICAS A TRAVÉS DA PLATAFORMA NARÓN PARTICIPA\nA cidadanía poderá enviar ata o 17 deste mes as súas propostas para as tres normas que se prevén aprobar este ano, tal e como indicou a concelleira de Participación Cidadá, Catalina García\nNarón, 5 de febreiro de 2021. O Concello aprobou o pasado mes de outubro o seu Plan normativo para o exercicio de 2021, como vén facendo nos derradeiros catro anos. Este ano son tres as normas xurídicas municipais que se prevén aprobar, facilitando ás veciñas e veciños de Narón a súa participación na planificación e elaboración das mesmas a través da plataforma Narón Participa.\nA concelleira de Participación Cidadá, Catalina García, explicou que “este ano modificaranse o regulamento do programa “Xantar na Casa”, o Plan de Inspección municipal de actividades e tamén o regulamento do Servizo municipal de abastecemento de auga e saneamento do Concello de Narón”.\nO procedemento atópase nestes intres na fase de consulta previa e recolleita de propostas, indicou a edil. Neste trámite poden participar as veciñas e veciños presentando propostas ou suxerencias, con carácter previo á elaboración das normas polos distintos servicios administrativos. Unha vez redactados os borradores desas disposicións (á vista das suxerencias no seu caso recibidas da veciñanza) procederase á apertura dunha nova fase participativa de audiencia, para o seu posterior tratamento plenario.\nTodas aquelas persoas interesadas que desexen participar na definición destas tres normas poden facelo xa a través da plataforma Narón Participa, á que se pode acceder dende as webs: www.naronparticipa.es ou naronparticipa.gal e tamén a través da web do Concello –www.naron.es- e do Portal de Transparencia -https://naron.transparencialocal.gob.es/-. García avanzou que “nos tres casos citados pódense presentar aportacións ata o vindeiro 17 de febreiro, de cara a iniciar así o proceso para que no último trimestre deste ano queden aprobadas estas normas”.\nNo referente ao regulamento do programa “Xantar na casa”, dirixido a persoas maiores e persoas en risco de exclusión social, apóstase por regular o sistema de acceso ao programa, así como o procedemento de concesión e xestión e o financiamento do servizo.\nO Plan de inspección de actividades do Concello determina as actuacións consideradas prioritarias no Servizo de Urbanismo no que respecta á inspección de actividades sometidas a licenza, comunicación previa ou declaración responsable e a finalidade é mellorar a calidade e eficiencia desas funcións encomendadas ás administracións locais.\nFinalmente, o regulamento do servizo municipal de abastecemento de auga e saneamento do Concello será adaptado ao regulamento marco establecido a nivel autonómico.\n“Quero animar ás veciñas e veciños a que participen un ano máis nesta iniciativa realizando as aportacións que consideren oportunas a través da plataforma que temos en funcionamento para este fin”, asegurou García, recordando que poden participar na elaboración das normas propostas persoas maiores de 16 anos empadroadas en Narón ou organizacións e asociacións legalmente constituídas e potencialmente afectadas polas mesmas.


Excelencia e Valores | Centro Educativo Galén - Part 3\nO xoves 4 foi o día en que elaboramos o menú para todo o colexio. Foi un día de moito traballo pero moi divertido. As semanas anteriores trouxemos receitas e escollemos cales facer. Para escollelas non só tiñamos que ter en conta os nosos gustos senón tamén que fose un menú equilibrado. Tiña que ter [...]\nOla familias! Xa sabedes que no cole sempre estamos a traballar a igualdade de dereitos e deberes entre os nenos e nenas. O 8 de marzo foi un día de gran importancia para nós e así o tentamos transmitir. Todo o cole colaborou nun mural con fotos dos nenos e nenas coas mulleres da súa [...]


Falta de diálogo no Programa de Emprego da Deputación - Marea Atlántica\nFalta de diálogo no Programa de Emprego da Deputación\nDaniel Díaz Grandío criticou que se tramite de urxencia un plan de seis millóns de euros, sen tempo para achegas: “É un proxecto necesario, pero conta con eivas que se poderían ter evitado cunha consulta aos grupos da oposición”\nAs deputadas da Marea votaron favorablemente porque “toda a axuda é pouca para loitar contra o desemprego”, pero criticaron a falta de claridade nos criterios sociais e territoriais, e nas axudas ás cooperativas\nO voceiro da Marea Atlántica na Deputación, Daniel Díaz Grandío, criticou esta mañá a falta de diálogo que do goberno provincial na elaboración do seu Programa de Emprego, ao contrario do que prometera o presidente, Valentín González Formoso. “É un proxecto moi necesario, pero conta con eivas que se poderían ter evitado cunha consulta aos grupos da oposición”, afirmou.\nEn concreto, referiuse á que non está claro como se vai garantir a calidade dos postos de traballo que se vaian crear, nin o equilibrio territorial dos investimentos. Tampouco está ben encaixado o papel das cooperativas e outras formas de organización distintas das empresas. “É unha magoa que un plan tan importante, dotado con seis millóns de euros, non se elaborara dun xeito máis plural para evitar erros”, afirmou.\nNa súa intervención na sesión plenaria, explicou que “o noso voto será favorable por un motivo evidente, atopámonos ante unha situación de emerxencia social e toda e toda a axuda na loita contra o desemprego é pouca. Pero lembro que “cando soubemos por primeira vez deste Programa de Emprego foi en novembro, durante o debate orzamentario. Daquela, o presidente comprometeuse a manter un diálogo con todos os grupos, os alcaldes… Pero non o fixo. Non se nos chamou”.\nDíaz Grandío sinalou que “é importante crear emprego, pero non calquera emprego, como xa dixemos cando neste pleno se aprobou o clausulado social”. Porén, aínda que no texto do programa fálase de actuacións “socialmente responsables”, pero non se aclaran cuestións tan básicas como se van contar os criterios sociais á hora de outorgar subvencións a empresas ou se vai ser imprescindible o cumprimentos dos convenios colectivos. “Vanse concretar nalgo as boas intencións?”, preguntou.\nExclusión das cooperativas\nTamén criticou que “existen numerosas procesos de subvención á iniciativa empresarial en que o modelo das cooperativas ou ben é excluído ou ben ten un plan especifico. Que se pensa facer con este tipo de iniciativas, maioritarias entre aquelas persoas sen posibilidade de grandes investimentos?”.\nFinalmente Díaz Grandío referiuse a que “en distintos puntos do plan fálase do equilibrio territorial á hora da distribución do investimento. Pero en que criterios se vai fundamentar? No número total de habitantes das localidades? No número de persoas en situación de desemprego? Nas potencialidades económicas das distintas comarcas?”.\nTodas estas dúbidas, que non son menores, poderían terse solucionado se o goberno provincial iniciara un proceso de diálogo coa oposición, tal e como prometera no seu día. “Insistimos, trátase dun proxecto positivo, que apoiamos, pero no que de verdade nos gustaría ter participado”, explicou o voceiro da Marea Atlántica.\nAs cadeas da Lei Montoro\nA modo de conclusión, Daniel Díaz Grandío celebrou que o Programa de Emprego da Deputación conte con liñas específicas de axuda para a contratación para que os concellos poidan prestar servizos imprescindibles, pero “non debemos esquecer que se os municipios se ven obrigados a recorrer a estes mecanismos para cubrir ditos servizos é porque a Lei Montoro lles impide contratar por si mesmos. Isto, no futuro, vai ser un problema moi grande”.\nMarea Atlántica - Comunicación2016-07-29T14:03:30+02:0029 Xullo, 2016|Deputación|Sin comentarios\nEsiximos que á Xunta investigue a xestión das residencias de DomusVi nesta pandemia


SAT Esteba, unha gandería que aposta pola autosuficiencia en maquinaria - Campo Galego\nInicio / Leite / SAT Esteba, unha gandería que aposta pola autosuficiencia en maquinaria\nCon 240 cabezas, esta explotación do concello de Monterroso comparte con outra de Palas todos os apeiros necesarios para completar a totalidade dos traballos agrícolas e de alimentación do gando\nCamilo Friol - 19/09/2018\nCarlos, Sonia e a súa filla Naiara\nFacer o ensilado no momento óptimo e unha maior autonomía. Son as razóns que levaron a SAT Esteba a facerse cun importante parque de maquinaria que lle permite non depender de contratacións externas á hora de completar o proceso de sementado e recollida da forraxe coa que posteriormente alimentar ao seu gando.\nEsta é unha das características principais desta gandería familiar situada na parroquia de San Miguel de Penas, no concello lucense de Monterroso, e que conta na actualidade con 240 cabezas, das que 120 son vacas en muxido. “Temos moito investimento feito en maquinaria, é certo, pero dá bo resultado porque collemos as colleitas, tanto a de millo como a de herba, no seu momento óptimo”, defende Carlos Rodríguez, o seu propietario.\nA SAT, constituída no ano 2005, está formada ademais de pola súa muller, Sonia Vilar, polos seus pais, Abel Rodríguez e Carmen Carnero, xa xubilados pero que seguen figurando na sociedade. Foron eles os que comezaron con 9 vacas de leite. No ano 2000 incorporouse Carlos e fixeron o primeiro establo para 85 vacas en estabulación libre e sistema de alimentación mediante carro mesturador. No 2005 Carlos casou e sumouse ao proxecto a súa muller Sonia.\nCarlos: “Medramos moito en pouco tempo e con moito esforzo”\nA explotación seguiu medrando e foi necesaria a construción dunha nave de produción, outra para xovencas preñadas e outra para vacas secas. O establo vello foi reconvertido para acoller as becerras pequenas até o momento da súa inseminación, en torno aos 15 meses de vida. A última mellora das instalacións tivo lugar no ano 2017 coa construción dunha sala de muxido nova e dunha leitería. “Medramos moito en pouco tempo e con moito esforzo”, resume Carlos.\n“Facemos o ensilado de xeito escalonado en función do estado de cada finca e logramos recoller as colleitas no momento óptimo”\nPara atender a explotación contan ademais cun empregado, Hugo, natural de Paraguai, que leva ano e medio traballando con eles. Ese reforzo permítelles que a granxa non quede desatendida nas épocas nas que é maior a carga de traballo fóra, por exemplo nas épocas de sementeira, ensilado ou abonado.\nTeñen a medias con outra explotación, Zarralleiro SC, de Palas de Rei, a maquinaria necesaria para o laboreo das terras, a sementeira e a recollida e ensilado tanto do millo como da herba. “Tamén nos axudan outras dúas explotacións, coas que facemos o traballo a medias”, explica Carlos.\n“Se a explotación che funciona igual sen ti penso que este sistema dá bo resultado porque facemos o ensilado de xeito escalonado en función do estado de cada finca e logramos recoller as colleitas no momento óptimo. Pero está claro que se non tes xente na casa que te supla nas épocas de traballo nas terras tes que desistir deste sistema porque onde están os euros é nos animais que están na granxa, non nas terras”, argumenta.\nPouca superficie agraria dispoñible nesta zona\nSAT Esteba conta en total cunhas 50 hectáreas de terreo, entre propias e alugadas. En 33 delas fai rotación de cultivos anual entre millo e herba. “Coas fincas que temos non poderiamos botar máis millo, porque as restantes non son moi boas e no millo se non obtés certos quilos por hectárea non é rendible”, razoa Carlos, que recoñece que “a superficie que temos é pouca”.\nA totalidade das fincas atópanse nun radio de 4 quilómetros desde a explotación. “Non somos de ir alugar terras moi lonxe e nesta zona non hai moitas fincas dispoñibles porque aínda quedan explotacións pequenas de leite e hai moitas de carne”, explica.\nA falla de superficie dispoñible é unha das razóns que fan que esta explotación non pense en medrar polo momento. Pero hai máis. “Medrar significa depender de man de obra externa e ter que mercar máis insumos”, xustifica. Coa superficie forraxeira que teñen, en anos de colleitas frouxas andan bastante xustos pero nese caso Carlos prefire “meter un quilo máis de penso na ración en vez de ter que andar mercando forraxe”.\nDo mesmo xeito que a explotación conta coa maquinaria precisa para pechar o ciclo da produción de forraxe, tamén dispón de carro mesturador propio para a elaboración da ración diaria para a alimentación do gando. “Temos un carro autopropulsado que mercamos hai dous anos co que facemos a ración dúas veces ao día para as vacas en produción para tratar de aumentarlles a inxesta de alimento” conta Carlos. “Non sei se é o máis rendible ter carro propio, pero o que somos é máis autónomos e iso permítenos adaptarnos mellor ás necesidades dos animais”, argumenta.\nA ración das vacas en muxido está nesta granxa en 25 quilos de silo de millo, 12 quilos de silo de herba, 2 quilos de palla moída e 12,5 quilos de penso. Carlos ten claro que paga a pena gastar na alimentación do gando e di que “o que haxa que mercar hai que mercalo para as vacas en produción e darlles produtos de calidade”.\nJosé Manuel García Ferrería, un veterinario asturiano que leva xa 30 anos afincado en Monterroso, leva a parte clínica, de reprodución e de nutrición na explotación. “Preocúpase de que todo nos vaia ben. O apoio técnico é unha parte importante nunha explotación”, defende Carlos.\nSala de muxido nova no canto de robots\nA última mellora posta en marcha nesta SAT foi unha sala de muxido nova de 2×10 puntos de muxido traseiro. Ten o dobre de capacidade que a anterior, de 2×5 puntos, o que lles permitiu reducir considerablemente os tempos de cada muxido.\n“Foi un cambio enorme, tanto para nós como para o gando, porque ao muxir na metade de tempo conseguimos reducir á metade tamén os tempos de espera das vacas. Antes ás mañás botabamos case tres horas muxindo e agora como moito é hora e media pola mañá e hora e cuarto pola tarde. Son máis de dúas horas de tempo que aforramos todos os días. Penso que reducir os tempos de muxido é unha cousa moi importante na explotación e que lle saca moito estrés tamén ao persoal que traballa nela”, defende Carlos.\nCando hai un ano decidiron modernizar esta parte da granxa valoraron a posibilidade de introducir robots de muxido pero finalmente decantáronse por unha sala nova. “Valorámolo, pero decidímonos pola sala e non polos robots, malia que co investimento que fixemos en maquinaria, 130.000 euros, máis o necesario para facer unha nave nova para a sala case poderiamos mercar dous robots, pero pensamos que é mellor muxir nós en vez dunha máquina e temos claro que se nalgún momento temos que deixar de facer algo porque non damos atendido a todo, deixariamos os traballos agrícolas e centrariámonos en atender o muxido”, indica. Nesta SAT moxen dúas veces ao día, ás 7 da mañá e ás 6 e media da tarde.\nMáis comodidade durante o secado\nOutra das obras recentes nas instalacións foi a construción dunha nave para as vacas secas, con cubículos máis amplos, de 1,25 metros de oco fronte aos de 1,20 metros da nave de produción. Ademais, as vacas secas dispoñen dunha finca de media hectárea. “Teñen aberto e saen e entran cando queren. Para a súa mobilidade é moi importante. Nós conseguimos mellores lactacións desde que adaptamos esta zona para as vacas secas con cubículos da area máis amplos e cómodos e desde que habilitamos esta zona para saíren fóra. Desde que fixemos iso penso que as vacas chegan máis fortes ao momento de parir e de producir”, defende Carlos.\n“Desde que melloramos o benestar das vacas secas, chegan máis fortes ao parto e teñen mellores lactacións”\nTamén dá importancia ao feito de adiantar o secado. “Tentamos secar aos 7 meses de preñadas pero ás veces temos que alongar o período de muxido un par de semanas, até os 7 meses e medio, porque chegan aos 7 meses dando moito leite”, explica.\nAs camas da zona de produción son de carbonato con serrín, mentres que as das vacas secas son de area por ser algo máis económica. Amañan as camas dúas veces ao día, coincidindo cos muxidos. “Gastamos uns 1.000 euros ao mes nas camas para telas en condicións, pero o que gastas por un lado afórralo por outro, por exemplo en tratamentos. Nós de mamite non temos ningún problema”, indica Carlos.\nCarro mesturador que comparten con outra explotación\nSuperpoboación na zona de recría\nA próxima obra que precisa acometer esta explotación é aumentar as instalacións para as becerras. A corte vella, que foi adaptada para elas no momento da construción da nave nova, xa quedou pequena. “Recriamos case todo e nas xovencas poñemos seme sexado en todas, nas vacas non, seleccionamos só as mellores”, explica. No que fora o establo vello as becerras están até os 15 meses de vida, idade na que son inseminadas e pasan a outra nave.\n“Agora nas explotacións aliméntanse moi ben e ves xovencas de 14 meses que teñen un desenvolvemento corporal que fai anos non se lograba até os 18 meses”, compara Carlos. Ao lograr adiantar a idade de inseminación conseguiron tamén facer que as primeirizas estean paridas antes dos dous anos de vida. “Mandamos a matadoiro vacas que mesmo farían outro parto sen problema ningún, pero o excedente de recría que temos empúrranos a iso”, conta.\nO diñeiro gastado en cota foise todo ao garete”\nSAT Esteba entrega o leite a Lactogal (Celta) desde o ano 2005. Naquel momento aínda estaba plenamente vixente o sistema de cotas lácteas. Carlos lembra o importante investimento feito na súa explotación para adquirir dereitos de produción suficientes que lle permitiran medrar en número de cabezas. “Empezamos con 89 toneladas de cota e acabamos con 710, todas mercadas. Todo iso que gastamos foise ao garete”, lamenta, mentres reflexiona sobre se non tería sido vantaxoso para as explotacións galegas o mantemento das cotas lácteas logo da forte reconversión á que se viron sometidas para poder medrar e ser competitivas co sistema anterior.\nO problema trala desregulación, di, son os prezos baixos do leite. “Moves moito diñeiro, pero queda pouco no peto”, conclúe.


O niño da curuxa: PLAMBE\nEste escueto título responde á síntese das palabras "Plan de Mellora de Bibliotecas Escolares", impulsado pola Consellería de Cultura e Educación desde hai nove anos. O xoves e o venres pasado desenvolvéronse os Encontros do Plan de Mellora en Santiago de Compostela e a eles asistimos os responsables de 524 bibliotecas escolares galegas. Sempre é agradable encontrarse con compañeiros e compañeiras que comparten o seu traballo a diario na tarefa da biblioteca, pero o máis destacado este ano foi darlle unha volta de porca máis e falar da ciencia na biblioteca e da ciencia como cultura.\nO catedrático de Física Jorge Mira abriu a xornada do venres para falarnos da ciencia na biblioteca. A súa exposición foi tan atractiva e amena que case chegamos a sentirnos especialistas en ciencia!\nEmociona saber que compartimos a idea de biblioteca que queremos poñer en práctica. A prevalencia da divulgación sobre o rigor foi unha das mensaxes que quedou máis clara da súa exposición. Facer sinxela e atractiva unha materia que parece tan abstracta non resulta fácil, pero el consígueo con unha facilidade sorprendente.\nO peche da xornada estivo a cargo do catedrático Antonio Rodríguez de las Heras, que nos fascinou coa súa charla sobre "O lugar da biblioteca na sociedade tecnolóxica". Aprendemos moito de persoas tan sabias, que nos comunican con claridade e sencillez o que coñecen.\nPublicado por Curuxa Catuxa ás 05:07\nEtiquetas: aprendizaxe, bibliotecas escolares, formación


Asentos traseiros máis seguros | Consumer\nAsentos traseiros máis seguros\nEn caso de colisión frontal, o peso da equipaxe no maleteiro pode proxectar aos seus ocupantes.\nA Organización de Consumidores e Usuarios, OCU, desvelou nun informe a insuficiencia das normas de seguridade actuais respecto dos asentos traseiros dos vehículos. As probas de colisión realizadas con ANEC, o órgano de representación dos consumidores ante as instancias de normalización e estandarización, demostran que os vultos transportados no maleteiro supoñen un risco paira os ocupantes das prazas traseiras, xa que, en caso de colisión frontal, o seu impacto pode proxectar o asento cara adiante, mesmo si transpórtase un peso menor do legalmente establecido.\nA OCU considera que as condicións establecidas nas probas de homologación neste apartado non son realistas e propón una modificación que teña en conta as condicións habituais de uso en canto a vultos, peso e ocupantes do vehículo.\nO usuario pode, no entanto, tomar unhas sinxelas precaucións:\n–Aínda que non haxa pasaxeiros no asento traseiro, abrochar os cintos de seguridade, cuxos ancoraxes poden axudar a que o respaldo resista o empuxe dos vultos.\n–Tentar que ningunha persoa ocupe a praza central do asento traseiro cando leven vultos pesados no maleteiro.\n–Colocar os máis pesados debaixo e, sempre que sexa posible, amarralos aos puntos de sujeción previstos paira iso en todos os vehículos.\nasento traseiro choque seguridade